**

Δελτίο Τύπου

**ΠΑΡΑΔΟΘΗΚΑΝ Ο ΝΕΟΣ ΦΟΡΤΩΤΗΣ-ΕΚΣΚΑΦΕΑΣ ΚΑΙ ΤΟ ΣΑΡΩΘΡΟ ΣΤΟ ΔΗΜΟ ΧΑΪΔΑΡΙΟΥ**

Αυτές τις ημέρες ο νέος εκσκαφέας και το νέο σάρωθρο εντάχθηκαν στις Υπηρεσίες του Δήμου Χαϊδαρίου. Με την παραλαβή τους αυξάνονται και αναβαθμίζονται οι δυνατότητες για καλύτερο καθαρισμό της πόλης.

Ο εκσκαφέας και το σάρωθρο αποκτήθηκαν στο συνολικό πλαίσιο της ανάπτυξη και εκσυγχρονισμού των υποδομών του Δήμου Χαϊδαρίου, οι οποίες για χρόνια ήταν υποβαθμισμένες και τα μέσα απαρχαιωμένα.

Η προμήθεια αντίστοιχων μηχανημάτων θα συνεχιστεί το αμέσως επόμενο διάστημα, όταν και θα ολοκληρωθεί με την παράδοση του καινούργιου στόλου μηχανημάτων (4 απορριμματοφόρων, πλυντηρίου κάδων, φορτηγού και 2 pick-up) για την ολοκληρωτική ανανέωση της υποδομής μας στον τομέα της καθαριότητας.

Μια πρωτοβουλία της Δημοτικής Αρχής, τομή στο χρόνιο πρόβλημα της πόλης, αυτό της αποκομιδής των απορριμμάτων.

**Γραφείο Τύπου Δήμου Χαϊδαρίου**